32003D0305
L 112/10
JURNALUL OFÍCIAL AL UNIUNII EUROPENE
DECIZIA COMISIEI
din 2 mai 2003
de recunoaștere, în principiu, a conformității dosarelor transmise pentru examinare detaliată în vederea eventualei înscrieri a fluorurii de sulfuril, a bispiribacului de sodiu și a paecilomyces lilacinus în anexa I la Directiva 91/414/CEE a Consiliului privind introducerea pe piață a produselor fitosanitare
[notificată cu numărul C(2003) 1426]
(Text cu relevanță pentru SEE)
(2003/305/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare (1), astfel cum a fost modificată ultima dată prin Directiva 2003/23/CE a Comisiei (2), în special articolul 6 alineatele (3) și (5),
întrucât:
(1)
Directiva 91/414/CEE prevede întocmirea unei liste comunitare a substanțelor active pentru care se autorizează încorporarea în produsele fitosanitare.
(2)
Dow AgroSciences Ltd a depus la autoritățile Regatului Unit, în 29 iulie 2002, un dosar privind substanța activă fluorură de sulfuril în vederea înscrierii acesteia în anexa I la Directiva 91/414/CEE. În ceea ce privește substanța activă bispiribac de sodiu, Bayer CropScience a depus un dosar la autoritățile italiene, în 26 februarie 2002, în vederea înscrierii respectivei substanțe în anexa I la Directiva 91/414/CEE. În ceea ce privește substanța activă paecilomyces lilacinus sușa 251, Prophyta Biologischer Pflanzenschutz GmbH a depus un dosar la autoritățile belgiene, în 15 octombrie 2002, în vederea înscrierii respectivei substanțe în anexa I la Directiva 91/414/CEE.
(3)
Autoritățile britanice, italiene și belgiene au informat Comisia că, la o primă analiză a dosarelor depuse, se pare că acestea respectă cerințele în ceea ce privește datele și informațiile enunțate de anexa II la Directiva 91/414/CEE. Se pare că dosarele depuse respectă, de asemenea, cerințele în ceea ce privește datele și informațiile enunțate de anexa III la aceeași directivă pentru un produs fitosanitar care conține substanța activă în cauză. În conformitate cu dispozițiile articolului 6 alineatul (2) din Directiva 91/414/CEE, dosarele au fost apoi transmise de către solicitanți Comisiei și celorlalte state membre, apoi Comitetului permanent pentru lanțul alimentar și sănătatea animală.
(4)
Prezenta decizie are drept obiect să confirme în mod oficial, la nivelul Comunității, că dosarele sunt în principiu în conformitate cu cerințele în ceea ce privește datele și informațiile prevăzute de anexa II la Directiva 91/414/CEE și, pentru cel puțin un produs fitosanitar care conține substanța activă în cauză, cu cerințele menționate de anexa III la aceeași directivă.
(5)
Prezenta decizie nu aduce atingere dreptului Comisiei de a invita solicitantul să transmită date sau informații suplimentare statului membru desemnat drept raportor pentru substanțele respective, cu scopul de a clarifica anumite puncte din dosar.
(6)
Măsurile prevăzute de prezenta decizie sunt în conformitate cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Dosarele referitoare la substanțele active care sunt prevăzute de anexa la prezenta decizie, care au fost transmise Comisiei și statelor membre în vederea înscrierii respectivelor substanțe în anexa I la Directiva 91/414/CEE, respectă în principiu cerințele în ceea ce privește datele și informațiile menționate de anexa II la respectiva directivă.
Dosarele respectă, de asemenea, cerințele privind datele și informațiile menționate de anexa III la Directiva 91/414/CEE în ceea ce privește un produs fitosanitar care conține substanța activă în cauză, ținându-se seama de utilizările propuse.
Articolul 2
Statele membre raportoare continuă examinarea detaliată a dosarelor în cauză și transmit Comisiei concluziile examinării pe care o efectuează, precum și recomandările privind înscrierea sau refuzul de a înscrie substanța activă respectivă în anexa I la Directiva 91/414/CEE, precum și orice condiție aferentă, în cel mai scurt timp posibil și oricum în termen de cel mult un an începând cu 6 mai 2003.
Articolul 3
Prezenta decizie se adresează statelor membre.
Adoptată la Bruxelles, 2 mai 2003.